
Saksan kieli 


Saksan kieli ( Deutsch , tai die deutsche Sprache ) on 
indoeurooppalaisen kielikunnan germaanisen 
kieliryhmän länsigermaaniseen haaraan kuuluva kieli. 
Saksaa käytetään monessa Euroopan valtiossa ja sitä 
puhuu maailmanlaajuisesti äidinkielenään yli 100 
miljoonaa ihmistä. Se on Euroopan unionin puhutuin 
kieli äidinkielisten puhujien määrällä mitattuna. Saksan 
kieltä opiskellaan yleisesti monissa Euroopan 
valtioissa, ja Suomessa se on opiskelluin kieli 
peruskouluissa ja lukioissa suomen, ruotsin ja 
englannin jälkeen vuonna 2011.^ Tieteen yleiskielenä 
englanti syrjäytti saksan 1950-1960-luvulla, mutta 
eräillä etenkin humanistisilla aloilla saksan kielen 
merkitys on edelleen suuri. 

Saksa muistuttaa kieliopillisesti ja sanastoltaan monella 
tapaa hollantia. Kirjoitettuina ne muistuttavat toisiaan 
enemmän kuin puhuttuina. 

Saksan kieli 


Oma nimi 


Deutsch 


Tiedot 


Alue 


Virallinen 

kieli 


Saksa 

Itävalta 

Sveitsi 

Belgian saksankielinen yhteisö 
Etelä-Tiroli, Italia 

I 1 Belgia 

Liechtenstein 


■ Itävalta 

■ Luxemburg 

■ Saksa 
Sveitsi 

| Euroopan unioni 
Namibia (vähemmistökieli) 
52 Tanska (Etelä-Jyllannissa) 

| Italia (Etelä-Tirolissa) 

noin 100 miljoonaa 
9. 

latinalainen 

Kielenhuolto Rat fur deutsche 

Rechtschreibung^(Saksa, itävalta, 
Sveitsi) 


Puhujia 

Sija 

Kirjaimisto 


Kielitieteellinen luokitus 

Kielikunta 

indoeurooppalaiset kielet 

Kieliryhmä 

germaaniset kielet 
länsigermaaniset kielet 
yläsaksalaiset kielet 

Kielikoodit 

ISO 639-1 

de 

ISO 639-2 

ger (B), deu (T) 

ISO 639-3 

deu (http://www-01.sil.org/iso639- 


3/documentation.asp?id=deu) 

ISO 639-3 

GER (http://www-01.sil.org/iso639 


-3/documentation.asp?id=GER) 

Konsonanttien ääntäminen 


Kirjoitusasu 

Saksan aakkoset 

Kielinäyte 

Lähteet 

Viitteet 

Aiheesta muualla 


Historia 


Saksa kuuluu länsigermaanisiin 
lisäksi pohjanmerengermaaniset kielet eli englanti , hollanti, Saksan kielen osaaminen EU-maissa. 
afrikaans, friisi ja alasaksa. Saksan kirjakieltä kutsutaan monesti 
myös yläsaksaksi (saks. Hochdeutsch ), sillä sen perustana ovat 

keski- ja eteläsaksalaiset murteet, kun taas alasaksa on lähtöisin pohjoissaksalaisista murteista. Äännetasolla 
yläsaksan erottaa muista germaanisista kielistä niin kutsuttu 2. äänteensiirros, jossa soinnittomat klusiilit [p, 
t, k] ovat muuttuneet affrikaatoiksi ja frikatiiveiksi [pf, f, ts, s, x]. Esimerkkejä tästä äänteensiirroksesta ovat 
muun muassa: engl. pipe, saks. Pfeife ; engl. help, saks. helfen ; engl. ten, saks. zehn; engl. eat, saks. essen; 
engl. book, saks. Buch. Muita pohjanmerengermaaniset kielet yläsaksasta erottavia piirteitä ovat tämän 
lisäksi muun muassa nasaalikonsonantin poistuminen frikatiivin edestä (engl. five, saks. fiinf) ja sama 
verbimuoto monikon kaikissa persoonissa (engl. vve live, you live, they live; saks. wir leben, ihr lebt, sie 
leben)P^ 

Saksan kielen historia jaetaan kielessä tapahtuneiden muutosten ja kirjallisten muistomerkkien perusteella 
eri kausiin. 700-luvulta noin vuoden 1050 tienoille ulottuvasta ajanjaksosta puhutaan muinaisyläsaksan 
kautena, vuosista 1050-1350 keskiyläsaksan kautena, ja vuosista 1350-1650 käytetään nimitystä 
varhaisuusyläsaksa. Muinaisyläsaksan kautena kirjallisuutta pitivät yllä luostarit, joissa uskonnollisia 
tekstejä käännettiin kansankielelle; maallisesta runoudesta mainittava on sankarirunoutta edustava 
Hildebrandslied. Vanhin nykyaikaan säilynyt kirja on Abrogans, joka on kirjoitettu 700-luvun 
jälkipuoliskolla. Keskiyläsaksan aikana tärkeitä kirjallisuuden lajeja olivat sankarieepos (esimerkiksi 
Nibelungein laulu), hovieepos ja minnelaulu eli ritarilyriikka. Varhaisuusyläsaksan ajalla kehittyi 
kirja painotaito , joka loi menestymisen edellytykset Lutherin uskonpuhdistukselle.M! 

Slaavilaisissa kielissä saksalaisia ja Saksaa kutsutaan nimellä, jonka kantana on 'mykkää' tarkoittava sana 
(ven. HeMepKHH, ts. nemecky, pl. niemiecki), joka on ilmeisesti alun perin tarkoittanut slaavia osaamattomia 
ihmisiä. Italiassa termi on puolestaan 'tedesco', joka on lainattu latinaan (theodiscus) germaanisesta 
*()eudiskaz-sanasta (muinaisenglannin jaeodisc, vrt. 'teutonit'), joka tarkoitti kansaan (*]aeuda) kuuluvaa. 
Vastakohta tälle sanalle oli 'walhisk', jota sittemmin käytettiin kelteistä ja joka nykyisin näkyy Walesin 
nimessä. 

Nykyinen levinneisyys 



Saksa on virallinen pääkieli seuraavissa maissa: 

■ Saksa 

■ Itävalta 

■ Liechtenstein 






















ja eräs virallisista kielistä seuraavissa maissa: 


■ Belgia 

■ Luxemburg 

■ Sveitsi (63 % väestöstä saksankielisiä)^ 

■ Italia (alueellisesti Etelä-Tirolissa) 

Lisäksi saksaa puhutaan muun muassa seuraavissa maissa: 

■ Tanska (alueellisesti Etelä-Jyllannissa) 

■ Namibiassa (virallisena kielenä 1884-1919 ja 1984- 
1990) 

Monissa Itä-Euroopan maissa on saksaa puhuvia vähemmistöjä. Lisäksi siirtolaisuuden myötä esimerkiksi 
Etelä-Amerikassa ja Australiassa on merkittäviä saksankielisiä vähemmistöjä. Esimerkiksi Paraguayssa asuu 
13 000 saksalaistaustaista mennoniittaa, joilla on edelleen oikeus mm. saksankieliseen koulutukseen.® 

1800-luvun lopulla yhdistyneen Saksan ei onnistunut enää laajentaa valtaansa muihin maanosiin sen 
menetettyä merentakaiset alueensa ensimmäisen maailmansodan seurauksena. Saksan kieli levisi merten 
taakse lähinnä siirtolaisuuden kautta. Saksankielisiä alueita oli Euroopassa enemmänkin ennen toista 
maailmansotaa, mutta Saksan hävittyä sodan se menetti laajoja maa-alueita muun muassa Puolalle, josta 
saksalaiset häädettiin kovakouraisesti ns. tynkä-Saksaan.® Suomessa oli Tilastokeskuksen mukaan vuoden 
2016 lopussa 6 256 henkilöä, joiden äidinkieleksi oli rekisteröity saksa.® 

Kirjoitusasun ääntäminen 


Saksan levinneisyys. Tummanoranssi: 
äidinkieliset puhujat, vaaleanoranssi: 
saksa toisena/epävirallisena kielenä, 
oranssit neliöt: saksankielisiä 
vähemmistöjä 


Lyhyet vokaalit 

■ a lal 

■ e /£/ 

■ i lii 

■ o Id/ 

■ u löi 

■ ä/s/ 

■ ö Icel 

■ ii hl 

■ er [e] 

■ r [e] vokaalin jälkeen 

Diftongit ja pitkät vokaalit 

■ ei/ai/ay/ey /ai/ 

■ au /au/ 

■ eu/äu /dy/ 

■ a/aa/ah /a: / 

■ e/ee/eh le : / 

■ i/ih/ie/ieh /i: / 

















■ o/oo/oh/o:/ 

■ u/uh/u:/ 

■ älä h Ie : / tai le : / 

■ ö/öh/ 0 :/ 

■ ii/uh/y:/ 

Konsonantit 

■ b /b/, [p] sanan lopussa 

■ c /ts/, /k/ 

■ ch [x] a:n, o:n ja u:n jälkeen, [g] muualla 

■ chs Iksl, Ixsl tai /gs/ morfeemirajalla 

- ck/k/ 

■ d Idi, [t] sanan lopussa 

- dt/t/ 

■ dsch Id^l 

- f IV 

■ 9 /g/, [g] sanaloppuisessa -ig:ssä, [k] muulloin sanan lopussa 

- h/h/ 

- j/j/ 

- k Iki 

- 1/1/ 

■ m /m/ 

■ n /n/ 

■ ng /r]/, /ng/ yhdyssanoissa 

- p/p/ 

■ pf/pT/ 

■ ph /f/ 

■ qu /kv/ 

■ r/ts/ 

■ s [z] sanan alussa ja vokaalien välissä, [J] ennen p:tä tai t:tä tavun alussa, [s] muualla 

■ sch /J7, [sg] kun kirjaimeen s päättyvässä sanassa on pääte -chen 

■ B (ss) Isl 

- t/t/ 

- th/t/ 

■ ti Itsil päätteissä -tion, tiär, tial, tiell, /ti/ muualla 

■ ts Itsl 

■ tsch lt\I 

■ tz /ts/, lyhyen vokaalin jälkeen 

■ tzsch /t J/ 

■ v /f/, /v/ lainasanoissa muualla kuin sanan lopussa 

■ w/v/ 

■ x/ks/ 




■ zltsl 

■ zsch lt]/ 

Kielioppi 


Kieliopiltaan saksa on melko konservatiivinen germaaninen kieli. Saksassa on edelleen esimerkiksi kolme 
sukua, toisin kuin ruotsissa ja hollannissa, joissa maskuliini ja feminiini ovat yhdistyneet ja englannissa, 
jossa sukuerottelu on kadonnut. 


Sanajärjestys 

Päälauseissa sanajärjestys on melko vapaa. Lauseen alkaessa objektilla predikaatti tulee aina ennen 
subjektia. Sanajärjestys muuttuu käänteiseksi hyvin monissa eri tapauksissa. Kysymyslause on käänteinen, 
paitsi jos se alkaa subjektilla. Erikoisuutena saksan kielessä verbit hyppäävät alisteisissa sivulauseissa eli 
alistuskonjunktioiden aloittamissa lauseissa, relatiivilauseissa tai epäsuorissa kysymyslauseissa loppuun. 
Esimerkiksi Fritz sagt, dass ich fröhlich bin = Fritz sanoo, että minä iloinen olen. 


Substantiivit 


Saksan kielessä kaikki substantiivit kirjoitetaan isolla 
alkukirjaimella. Substantiiveillä on kolme sukua: maskuliini, 
feminiini ja neutri. Neutreja voidaan kutsua myös suvuttomiksi 
sanoiksi. Substantiiveilla on sekä määräinen että epämääräinen 
muoto. Kun kyseessä on määräinen muoto, nominatiivin 
artikkeli on feminiinissä die, neutrissa das, maskuliinissa der ja 
kaikkien sukujen monikossa die. Kun kyseessä on 
epämääräinen muoto, artikkeli on maskuliinissa ja neutrissa ein 
ja feminiinissä eine. Monikolla ei ole epämääräistä artikkelia. 

Lisäksi artikkelit taipuvat sanan sijan mukaisesti. Saksankielisiä kylttejä Namibiassa. 



Adjektiivit 

Jos positiivissa oleva adjektiivi esiintyy lauseessa yksin eli predikatiivina, se ei koskaan taivu, ei myöskään 
monikossa (superlatiivi kuitenkin taipuu myös predikatiivissa). Välittömästi substantiivin edessä oleva 
adjektiivi eli attribuutti sen sijaan taipuu aina. Attribuuttiadjektiiveja taivutetaan kahdella tavalla. Niin 
sanotussa heikossa taivutuksessa sanan suku, luku tai sija näkyy substantiivia edeltävässä pronominissa tai 
artikkelissa, minkä vuoksi sen ei tarvitse näkyä adjektiivissa. Niin sanotussa vahvassa taivutuksessa sanan 
suku, sija tai eräissä tapauksissa lukukaan ei näy substantiivissa, eli sen edellä ei ole artikkelia tai 
pronominia, minkä vuoksi suvun puolestaan täytyy näkyä adjektiivissa. Adverbit ovat saksassa samat kuin 
adjektiivien taipumattomat perusmuodot ja käyttäytyvät myös melkein samalla tavalla. 


Numeraalit 

Luvusta 21 alkaen ykköset sanotaan ennen kymmeniä. Esimerkiksi luku 21 on saksaksi einundzwanzig 
(kirjaimellisesti "yksi ja kaksikymmentä"). 


Verbit 












Verbejä voi taivuttaa kuudessa persoonassa viidessä aikamuodossa: preesens, imperfekti (oik. preteriti), 
perfekti, pluskvamperfekti ja futuuri. Preesens ilmaisee luonnollisesti parhaillaan tapahtuvaa toimintaa. 
Preesensiä käytetään myös muun muassa historian kertomuksissa niin sanottuna historiallisena preesensinä 
eli tapahtuma on menneessä ajassa, mutta tapahtumaa kuvatessa käytetään preesensiä. Preesensiä voi myös 
käyttää futuurina, jos lauseessa on tulevaisuuteen viittaava ajan määre. Futuuri voidaan myös muodostaa 
werden- apuverbillä ( ich werde es machen 'tulen tekemään/aion tehdä sen'). Saksan kielessä imperfektiä 
käytetään yleensä vain kirjakielessä, esimerkiksi kertomuksissa ja selonteoissa, jolloin tapahtumat käsitetään 
loppuunsuoritetuiksi, eikä niillä ole yhtymäkohtaa nykyhetkeen. Kielitieteellisesti imperfekti vastaa 
todellisuudessa preteritiä. Puhutussa kielessä käytetään menneestä ajasta puhuttaessa useimmiten perfektiä. 
Se ilmaisee samalla, että jokin asia on tehty loppuun. Pluskvamperfekti kääntyy suomeksi 
pluskvamperfektinä ( ich hatte es gemacht 'olin tehnyt sen'). 

Eriäviksi yhdysverbeiksi kutsutaan verbejä, jotka koostuvat etuliitteestä (kuten ein, an tai zuruck) ja 
varsinaisesta verbistä. Jos eriävä yhdysverbi on päälauseen predikaattina, sen verbiosa taipuu normaalisti, 
mutta etuliite sijaitsee lauseen lopussa (esim. Ich nehme das Buch mit 'Otan kirjan mukaan'). Jos taas 
yhdysverbi ei ole predikaattina, sijaitsee koko yhdysverbi yhteenkirjohettuna lauseen lopussa infinitiivissä 
(esim. Kannst du später anrufen ? 'Voitko soittaa myöhemmin?'), kuten myös sivulauseessa (Er ist sicher, 
dass Maria jetzt ankommt. 'Hän on varma, että Maria saapuu nyt'). 

Saksan kielessä on myös joukko refleksiiviverbejä, joiden toiminta kohdistuu tekijään itseensä, kuten verbi 
sich waschen ('peseytyä’). Niihin liittyy refleksiivipronomini sich, joka taipuu persoonamuodoissa yleensä 
akkusatiivissa (esim. Ich muss mich beeilen 'Minun pitää kiirehtiä), mutta joissain harvoissa tapauksissa 
datiivissa (esim. Was stellst du dir vor? 'Mitä kuvittelet?). Epäsäännöllisesti taipuvia verbejä, joista useimpia 
kutsutaan myös vahvoiksi verbeiksi, on paljon. 

Tapaluokat 

Tapaluokkia eli moduksia on kolme: indikatiivi, konjunktiivi ja imperatiivi eli käskymuoto. Indikatiivi 
esittää asian varmana väitteenä. Konjunktiivin preteritiä käytetään konditionaalina sekä päälauseessa että 
konjunktiolla wenn 'jos' alkavassa sivulauseessa ( ich wäre 'olisin'; ich wäre gewesen 'olisin ollut'). Näin 
konjunktiivia käyttävät modaaliset lähinnä apuverbit solien, wollen, diirfen, miissen, können ja verbit haben 
ja sein. Muilla verbeillä konditionaalivirkkeen päälause muodostuu werden-ve rbin konjunktiivin preteritillä 
(wiirde) ja pääverbin perusmuodolla (ich wiirde es machen 'tekisin sen'), sivulauseessa sen sijaan voi käyttää 
pelkkää pääverbin konjunktiivin imperfektiä, mutta rakenne wiirde + infinitiivi on myös mahdollinen ( wenn 
ich es machte; wenn ich es machen wiirde 'jos tekisin sen'). Menneen ajan konditionaalivirke muodostuu 
aina konjunktiivin pluskvamperfektillä ( ich hätte es gemacht, wenn ich Zeit gehabt hätte 'olisin tehnyt sen, 
jos minulla olisi ollut aikaa'). 

Konjunktiivin preesensiä ja perfektiä käytetään lähinnä vain kirjakielisessä epäsuorassa esityksessä, ja sillä 
ei oteta kantaa asian todenperäisyyteen ( Der Premierminister sagt, es gehe der Ökonomie gut 'pääministerin 
mukaan taloudella menee hyvin'). 


Sijamuodot 

Sijamuodot ovat nominatiivi (perusmuoto), akkusatiivi, datiivi ja genetiivi. Substantiivit, adjektiivit, ja 
jotkut pronominit taipuvat sijamuodon ja suvun mukaan. Useimmilla substantiiveilla yksikön nominatiivi, 
akkusatiivi ja datiivi ovat kuitenkin yhtäläisiä (poikkeuksena ns. heikot maskuliinit), ja eroa näiden 
muotojen välillä on vain artikkelissa sekä sanaan mahdollisesti liittyvissä adjektiiveissa. Genetiivissä 
maskuliini- ja neutrisukuisilla sanoilla on pääte -(e)s (dat. dem Haus; gen. des Hauses ); feminiinisukuisilla 
sanoilla yksikön genetiivikin on yhtäläinen datiivin kanssa (nom./akk. die Frau 'nainen', dat./gen. der Frau). 
Monikon datiivi eroaa muista monikon sijamuodoista n-päätteellään (nom./akk. die Häuser, gen. der 




Häuser, dat. den Häusern), mutta jos monikon perusmuodossa on jo n-pääte tai s-pääte, monikon kaikki 
muodot ovat samanlaisia ja vain artikkelin tai adjektiivin taivutus erottaa muodot. Vakiintuneissa 
sanonnoissa maskuliinin ja neutrin yksikön datiivimuodon lopussa voi lisäksi esiintyä vanhahtava e-pääte: 
zu Hause 'kotona', auf dem Lande 'maa(seudu)lla'. Genetiivi korvataan puhekielessä usein von-prepositiota 
käyttämällä. 

Murteet 


Käytännön puhekielessä on suuria murteellisia eroja sekä Saksan, Itävallan ja Sveitsin alueiden välillä että 
näiden maiden sisällä. Näitä eri kielimuotoja pidetään kuitenkin samana kielenä, jolla on yhteinen Martti 
Lutherin luoma kirjoitetun kielen normi ja kielioppi, joka perustuu itäisen keskisaksan murteeseen. 
Ensimmäisinä pyrkimyksinä yhteisen normiston luomiseksi pidetään kuitenkin jo 1200-luvun 
hovirunoilijoiden toimintaa; Lutherin merkitystä yhteisen kirjakielen luojana onkin pitkään ylikorostettu. Eri 
murteet eivät välttämättä ole keskenään ymmärrettäviä. 


Yläsaksa ja alasaksa 

Pääartikkelit: Yläsaksa ja Alasaksa 

Nykyistä saksan yleiskieltä kutsutaan toisinaan yläsaksaksi (Hochdeutsch) erotuksena yhtäältä Sveitsin ja 
Itävallan murteista, toisaalta Pohjois-Saksassa puhutusta alasaksasta. Alasaksaa pidettiin uskonpuhdistuksen 
aikana erillisenä kielenä, ja Raamattu käännettiin aluksi molemmille kielille. Myöhemmin alasaksan 
merkitys virallisissa yhteyksissä väheni, eikä sitä enää käytetä kirjakielenä. 

Esimerkiksi knöödeli-niminen ruokalaji on Pohjois-Saksassa KlöEe ja Etelä-Saksassa Knödel. 


Sveitsinsaksa 

Pääartikkeli: Sveitsinsaksa 

Sveitsinsaksa on yhteisnimitys Sveitsissä puhuttaville alemannimurteille, jotka eroavat saksasta niin paljon, 
ettei saksalainen ymmärrä sveitsinsaksaa helposti. Sveitsinsaksa on Sveitsissä jokapäiväinen puhekieli. 
Virallisissa yhteyksissä käytetään kuitenkin standardisaksaa sveitsiläisin muunnelmin. Sanavarastossa on 
joitakin ranskalaisia lainasanoja, kuten Glace (jäätelö, yleiskielellä Eis ) ja Velo (polkupyörä, yleiskielellä 
Fahrrad ). Sveitsissä kiitetään sanomalla merci, kuten ranskassa. Sveitsiläiset käyttävät kuitenkin virallisissa 
yhteyksissä ja muutenkin kirjoittaessaan useimmiten saksan kirjakieltä. Yläsaksan E kirjoitetaan Sveitsissä 
ss, kuten Strasse (katu), joka kirjoitetaan Saksassa ja Itävallassa StraEe. 

Sinuttelu ja kohteliaisuusmuodot 


Saksassa muun muassa suomen ja ruotsin teitittelyä vastaavana puhuttelumuotona, kohteliaisuusmuotona, 
käytetään monikon kolmatta persoonaa. Kieliopissa nämä kohteliaisuusmuodot esitellään yleensä omana 
persoonamuotonaan verbejä tai pronomineja taivuttaessa. Ne eroavat kuitenkin monikon kolmannesta vain 
siten, että niissä pronomini ”Sie” kirjoitetaan aina isolla alkukirjaimella, joten omaa taivutusta niillä ei 
varsinaisesti ole. Saksalaiset sinuttelevat harvemmin kuin suomalaiset. Kohteliaisuusmuotoa käytetään 
uusien tuttavuuksien kanssa sekä puhuteltaessa itseään vanhempaa henkilöä. Sitä käytetään myös 
tapauksissa, joissa näitä puhuteltavia on useampi kuin yksi. 

Ääntäminen 





Saksan ääntäminen vaihtelee alueittain, varsinkin pohjoisen ja etelän välillä. Standardiääntämyksenä 
pidetään usein (esimerkiksi oppikirjoissa) pohjoissaksalaista ääntämystä. 


Painotus 

Sanojen paino on yleensä ensimmäisellä tavulla. Poikkeuksia ovat muun muassa painottomat etuliitteet ja 
jotkin vierasperäiset sanat, jolloin lainasanan mukana on omaksuttu myös sen painotus. Yhdyssanoissa 
aksentti on ensimmäisellä sanalla. 


Intonaatio 

Lauseen intonaatio vaihtelee lausetyypin mukaan. Laskeva intonaatio on toteamuslauseissa merkkinä 
lauseen lopusta. Joskus se esiintyy myös kysymyssanalla alkavissa kysymyslauseissa. Ilman kysymyssanaa 
muodostettavissa kysymyslauseissa on nouseva intonaatio. Tasainen intonaatio esiintyy ennen taukoa, 
esimerkiksi pää- ja sivulauseen välissä. 


Vokaalijärjestelmä 


Saksassa on yhteensä 15 vokaalifoneemia, joita kirjoituksessa 
vastaavat grafeemit a, e, i, o, u, ä, ö ja u sekä y, jota käytetään 
myös konsonanttina. Vokaalin pituudella on saksan kielessä 
distinktiivinen funktio, joka tarkoittaa että saksassa on sanoja, 
jotka ääntämyksellisesti eroavat toisistaan ainoastaan vokaalin 
pituuden perusteella (esimerkiksi Hölle ja Höhle). Kaikista 
paitsi pitkästä vokaalista /e: / on siis olemassa kaksi varianttia, 
lyhyt ja pitkä. Saksan vokaalit ovat /a: / : /a/; /i: /: /1/; /o: /: / 
d/; /u: /: /u/; /e:/: /£/; /o: /: /ce/; /y: /: N! ja /e: /. 



Pitkän vokaalin voi yleensä tunnistaa kirjoitusasun perusteella. Saksan vokaalit. 

Sitä merkitsemään käytetään muun muassa tuplavokaalia 
(”Tee”), vokaali + h -yhdistelmää (”Zahl” ('h' ei äänny)) tai 

merkittäessä vokaalia /i: /, yhdistelmällä ie/ieh ( ”Liebe”/ ”ziehen”). Samoin avotavuissa esiintyvät vokaalit 
ovat pitkiä. 


Kirjoituksessa lyhyttä vokaalia seuraavat kaksi samaa kirjainta (esimerkiksi ”Ratte”, ”Sonne”) kertovat 
niitä edeltävän vokaalin olevan lyhyt. Myös umpitavuissa vokaalit ovat tiettyjä poikkeusia lukuun ottamatta 
lyhyitä. 


Konsonanttien ääntäminen 

Saksassa ch ääntyy ach-äänteenä takavokaalin jäljessä ja ich-äänteenä etuvokaalin jäljessä. Monissa saksan 
sanoissa k on muuttunut ach- tai ich-äänteeksi. Esimerkiksi sanan Schweiz/Schwiiz (Sveitsi) vanhempi 
muoto oli Skweiz/Skwiiz, joka esiintyy vieläkin eräissä murteissa ja vastaavasti sanan ich (=minä) vanhempi 
muoto on vieläkin eräissä murteissa esiintyvä ik. 


Kirjoitusasu 



Saksaa kirjoitetaan latinalaisella aakkostolla. Saksan kielen erikoislaatuisuuksia on muun muassa se, että 
kaikki substantiivit kirjoitetaan isolla alkukirjaimella. Tällä hetkellä oikeinkirjoitusta määrittää vuoden 1996 
oikeinkirjoitusuudistus, jonka käyttöönotto on herättänyt varsinkin konservatiivien keskuudessa vastarintaa. 
Uudistuksessa mm. vähennettiin K:n käyttöä, vaikkakaan Sveitsissä sitä ei ole käytetty aikoihin. 


Saksan aakkoset 


Kirjain 

Nimi 

A a 

a 

Ä ä 

a umlaut 

B b 

be 

C c 

ce 

D d 

de 

E e 

e 

Ff 

ef 

Gg 

ge 

H h 

ha 

1 i 

i 

Jj 

jot 

Kk 

ka 

L 1 

el 

M m 

em 

N n 

en 

O o 

0 

Ö ö 

o umlaut 

Pp 

pe 

Qq 

ku 

R r 

er 

S s 

es 

B (ss) 

scharfes S eli Eszett 

Tt 

te 

U u 

u 

U u 

u umlaut 

Vv 

vau 

W w 

we 

Xx 

iks 

Yy 

ypsilon 

Zz 

zet 


Kielinäyte 


»Alle Menschen sind frei und gleich an Wiirde und Rechten geboren. Sie sind mit Vernunft und Gewissen 
begabt und solien einander im Geist der Briiderlichkeit begegnen.» 

Suomeksi: 

»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja 
omatunto, ja heidän on toimittava toisiaan kohtaan veljeyden hengessä.» 

(YK:n ihmisoikeuksien yleismaailmallisen julistuksen 1. artikla) 





Lähteet 


■ Hakkarainen, Heikki J.: Kielen historian tutkimisesta. Teoksessa Hakkarainen ym. (toim.): 
Saksan kielestä ja kulttuurista, s. 60-69. Helsinki: Yliopistopaino, 1997. 

■ Hakkarainen, Heikki J. ym. (toim.): Saksan kielestä ja kulttuurista. 2. uudistettu laitos. Helsinki: 
Yliopistopaino, 1997. ISBN 951-570-380-8. 


Viitteet 

1. rechtschreibrat.com (http://www.rechtschreibrat.com/) Rat fur deutsche Rechtschreibung. 
Viitattu 3.3.2012. 

2. Timo Kumpulainen (toimittanut): Koulutuksen tilastollinen vuosikirja 2011. Opetushallitus, 2012. 
ISBN 978-952-13-5083-2. 

3. Hakkarainen 1997, s. 63-66. 

4. Hakkarainen 1997, s. 67-68. 

5. Sprachen, Religionen - Daten, Indikatoren (http://www.bfs.admin.ch/bfs/portal/de/index/theme 

n/01/05/blank/key/sprachen.html) Statistik Schvveiz. Bundesamt fur Statistik, Neuchätel 2016. 
Viitattu 14.4.2016. 

6. Jörn Breiholz: Die deutsche Kolonie in den Subtropen Paraguays (http://www.bpb.de/internatio 
nales/amerika/lateinamerika/44846/deutsche-kolonie) (saksaksi) Bundeszentrale fur politische 
Bildnung 9.1.2008. Viitattu 12.3.2016. 

7. Viikon kieli: Saksa (http://yle.fi/elavaarkisto/?s=s&g=4&ag=27&t=&a=7834) yle.fi/elavaarkisto. 
Ylen elävä arkisto. Viitattu 12.6.2010. 

8. Tilastokeskus: Kieli iän ja sukupuolen mukaan maakunnittain 1990-2016 (http://pxnet2.stat.fi/P 

XWe b/pxwe b/f i/Stat F i n/StatF i n_vrm_vae rak/statf i n_vae rak_pxt_010. px) 

9. Kleiner, Stefan; Knöbl, Ralf: Das Aussprachewörterbuch . Berliini: Dudenverlag, 2015. ISBN 
978-3-411-04067-4. Teoksen verkkoversio (https://books.google.fi/books?id=T6vWCgAAQBAJ 
&redir_esc=y) (viitattu 9.6.2020). (saksaksi) 

LO. Yhdistyneiden kansakuntien ihmisoikeusvaltuutetun toimisto (https://www.ohchr.org/EN/UDHR/ 

Pages/Language.aspx?LanglD=ger) 


Aiheesta muualla 


■ (j> Kuvia tai muita tiedostoja aiheesta Saksan kieli VVikimedia Commonsissa 

■ Saksan oikeinkirjoitus uudistuu (http://www.kielikello.fi/index. php?mid=2&pid=ll&aid=393). 

Kielikello 4/1996. 

■ YLE Oppiminen/Kielet: Saksa (http://yle.fi/aihe/artikkeli/2015/12/15/saksa) 

Germaaniset kielet 

afrikaans • alasaksa • englanti • friisi • fääri • gootti • hollanti • islanti • jiddis • luxemburg • norja • ruotsi • saksa • 
tanska • yola 


Euroopan unionin viralliset kielet 

bulgaria • englanti • espanja • hollanti • iiri • italia • kreikka • kroatia • latvia • liettua • malta • portugali • 
puola • ranska • romania • ruotsi • saksa • slovakki • sloveeni • suomi • tanska • tsekki • unkari • viro 

